ປະທານາທິບໍດີ Hugo Chavez ແຫ່ງ Venezuela ມີອາການດີຂຶ້ນ (ເບິ່ງວີດີໂອ)
ປະທານາທິບໍດີ Hugo Chavez ແຫ່ງ Venezuela ມີອາການດີຂຶ້ນຫລັງຈາກ ຜ່າຕັດທີ່ຄີວບາ.
ມີລາຍງານວ່າ ປະທານາທິບໍດີ Hugo Chavez ແຫ່ງ Venezuela ມີອາການດີຂຶ້ນ ຫລັງຈາກການຜ່າຕັດເນື້ອງອກອອກ ຮອງປະທານາທິບໍດີ Elias Jaua ໄດ້ປະກາດເລື້ອງນີ້ໃຫ້ຮູ້ໃນວັນອັງຄານວານນີ້ຕໍ່ ບັນດາສະມາຊິກສະພານິຕິບັນຍັດຂອງ Venezuela ທີ່ທ່ານໄດ້ຮັບການຕອບສະ ໜອງດ້ວຍການຕົບມືແລະໂຮຮ້ອງສະໜັບສະໜຸນປະທານາທິບໍດີ ໄວ 57 ປີທ່ານນີ້ ທ່ານ Jaua ກ່າວຕໍ່ສະພາແຫ່ງຊາດວ່າ ພວກນາຍແພດໄດ້ຜ່າຕັດເອົາເນື້ອງອກອອກ ຈາກກະດູກກະໂທ້ຍແລະເນື້ອເຍື່ອໃນບໍລິເວນອ້ອມແອ້ມຂອງປະທານາທິບໍດີ Chavez ນັ້ນ ທ່ານ Chavez ໄດ້ເດີນທາງໄປຍັງຄີວບາໃນສັບປະດາແລ້ວນີ້ເພື່ອທໍາການຜ່າຕັດໃນ ອັນທີ່ທ່ານກ່າວວ່າ ເບິ່ງຄືວ່າຈະເປັນເນື້ອງອກໂຣກມະເຮັງນັ້ນ ໃນປີແລ້ວນີ້ ປະທາ ນາທິບໍດີ Chavez ໄດ້ມີການຜ່າຕັດແລະປິ່ນປົວໂດຍໃສ່ Chemo ທີ່ຄີວບາເພື່ອກໍາ ຈັດການເຕີບໂຕຂອງໂຣກມະເຮັງຈາກເຂດກະດູກກະໂທ້ຍນັ້ນ ຮອງປະທານາທິບໍດີ Jaua ກ່າວວ່າ ທ່ານ Chavez ທໍາການຕິດຕໍ່ພົວພັນຢ່າງໃກ້ຊິດ ກັບພວກເຈົ້າໜ້າທີ່ລັດຖະບານນັ້ນ ປະທານາທິບໍດີ Chavez ບໍ່ໄດ້ໂອນອໍານາດໃຫ້ ຮອງປະທານາທິບໍດີໃນລະຫວ່າງທີ່ທ່ານພັກຢູ່ໃນຄີວບານັ້ນ ຄີວບາແລະ Venezuela ເປັນພັນທະມິດທີ່ເຂັ້ມແຂງຕໍ່ກັນ ແລະປະທານາທິບໍດີ Chavez ມີຄວາມພໍໃຈນໍາຄວາມສໍາພັນທີ່ອົບອຸ່ນກັບອະດີດຄະນະນໍາພາແລະປັດຈຸ ບັນຂອງຄີວບາຄື ທ່ານ Fidel Castro ແລະທ່ານ Raul ນ້ອງຊາຍຂອງທ່ານນັ້ນ ປະທານາທິບໍດີ Chavez ໄດ້ຄອງອໍານາດໃນ Venezuela ມາໄດ້13 ປີແລ້ວ ແລະ ຄາດວ່າຈະຖືກເລືອກຕັ້ງໃຫ້ຄອງອໍານາດອີກສະໄໝ ນຶ່ງຕື່ມອີກ 6 ປີໃນເດືອນຕຸລາ ປີນີ້ ຄູ່ແຂ່ງຂັນຂອງທ່ານແມ່ນທ່ານ Henrique Capriles ໄວ 39 ປີ ຊຶ່ງເປັນຜູ້ຊະ ນະການເລືອກຕັ້ງຂັ້ນຕົ້ນຂອງພວກຝ່າຍຄ້ານໃນຕົ້ນເດືອນນີ້